Mestna občina Ljubljana

Mestna uprava

Komisija za zbiranje predlogov

za nagrade Marjana Rožanca

Komisija Mestne občine Ljubljana za zbiranje predlogov za nagrado Marjana Rožanca na podlagi 16. člena Odloka o dopolnitvah Odloka o priznanjih Mestne občine Ljubljana (Uradni list RS št.107/09 z dne 24.12.2009) objavlja

J A V N I R A Z P I S

**ZA PODELITEV NAGRAD MARJANA ROŽANCA ZA PODROČJE ŠPORTA V MESTNI OBČINI LJUBLJANA ZA LETO 2017**

V letu 2017 Mestne občine Ljubljana razpisuje nagrade Marjana Rožanca za področje športa v Mestni občini Ljubljana.

Nagrade Marjana Rožanca lahko prejmejo amaterski športni delavci, športniki, športni pedagogi, profesionalni delavci v športu in športni novinarji za izjemne dosežke v preteklem letu ali za delo v daljšem obdobju.

Podeljene bodo največ štiri (4) nagrade.

Pobudo za podelitev nagrad lahko podajo posamezniki in pravne osebe, ki imajo stalno prebivališče oziroma sedež v Mestni občini Ljubljana, kot tudi člani Komisije za pripravo predlogov za podelitev nagrad Marjana Rožanca.

Pobuda za podelitev nagrad mora vsebovati:

* ime in priimek oziroma ime, točen naslov in telefonsko številko pobudnika,
* ime in priimek, rojstni datum in kraj, točen naslov in telefonsko številko kandidatke oziroma kandidata za nagrado,
* podrobno utemeljitev pobude ter morebitna mnenja organov in organizacij, ki pobudo podpirajo.

Pobuda za podelitev nagrad mora biti poslana na naslov: Mestne občine Ljubljana, Mestna uprava, Oddelek za šport, Komisija za pripravo predlogov za podelitev nagrad Marjana Rožanca, Resljeva 18,

SI-1000 Ljubljana, do vključno 02. 11. 2017 v zaprti kuverti s pripisom »za razpis MR-ne odpiraj«.

Slovesna podelitev bo konec novembra 2017 v atriju Mestnega muzeja.

Dodatne informacije so vam na voljo na telefonski številki 01 306 46 03 Oddelka za šport Mestne občine Ljubljana.